Document ID: /roh_data/filtered/Billingualer_Corpus_interleaved-de-rm.jsonl.gz/1602

This is a text translated from German to Rumantsch Grischun.
Samnaunerstrasse auf Auffahrt hin wieder offen

Die Samnaunerstrasse ist ab Mittwochabend, 20. Mai, 21.00 Uhr, wieder für den Strassenverkehr offen. Mit grösstem Einsatz ist es den beteiligten Baufachleuten gelungen, die anfangs April beschädigte Lawinengalerie in einer Rekordzeit von lediglich drei Wochen wieder instand zustellen.

Eine Nassschneelawine beschädigte am Donnerstag, dem 2. April 2009, auf der Samnaunerstrasse die Steinschlag- und Lawinengalerie Val Pischöt aus den 1920-er Jahren so schwer, dass die Strasse bis auf weiteres gesperrt werden musste. In dieser Zeit war das Samnaun nur über die Talstrasse auf der österreichischen Seite erreichbar.

Nachdem die Lawinengefahr abgeklungen war, wurde vom 20. bis 23. April 2009, als erstes die obenliegende Felswand von losem Gestein und Schneeresten gesäubert und anschliessend das 8 Meter lange beschädigte Mittelstück der Lawinengalerie abgebrochen. Für die Geländeaufnahmen, die Beurteilung der Bauwerksschäden, den Entscheid für die Art der Instandstellungsmassnahmen und die eigentlichen Projektierungsarbeiten standen nur wenige Tage zur Verfügung. So konnte die beauftragte lokale Baufirma bereits am darauffolgenden Montag, dem 27. April 2009, mit den Bauarbeiten beginnen. In teilweise zweischichtigem Betrieb arbeiteten bis zu 8 Mitarbeiter der Baufirma am Abbrechen, Schalen, Armieren und Betonieren für das neue Teilstück. Wegen der schwierigen Erreichbarkeit der Baustelle an einem steilen Berghang im Val Pischöt mussten die insgesamt 35 Kubikmeter Beton mit dem Helikopter auf die Baustelle geflogen und in die Schalungen gegossen werden. Unter Einhaltung der nötigen Ausschalfrist von mindestens 7 Tagen kann nun am Mittwochabend vor Auffahrt die Samnaunerstrasse wieder für den Verkehr freigegeben werden. Die Gesamtkosten der Reparaturarbeiten an der Galerie Val Pischöt belaufen sich auf rund 200'000 Franken.

Auskunftspersonen:

- Peter Stirnimann, Medienverantwortlicher Tiefbauamt, Tel. 081 257 37 11, 079 291 72 75

- Reto Knuchel, Chef Strassenerhaltung/Bezirke Tiefbauamt, Tel. 079 629 81 14

Gremium: Tiefbauamt

Quelle: dt Tiefbauamt

19.05.2009
La via da Samignun è puspè averta per Ascensiun

A partir da mesemna saira, ils 20 da matg 2009, a las 21.00, è la via da Samignun puspè averta per il traffic. Grazia ad in grond engaschament èsi reussì als spezialists da construcziun da reparar en in temp da record da mo trais emnas la galaria cunter lavinas ch'è vegnida donnegiada il cumenzament d'avrigl.

Ina lavina da naiv bletscha ha donnegià gievgia, ils 2 d'avrigl 2009, la galaria cunter crudada da crappa e cunter lavinas "Val Pischöt" uschè grevamain che la via da Samignun ha stuì vegnir serrada ad interim. La galaria datescha dals onns 1920. Durant la serrada era il Samignun cuntanschibel mo sur la via da val da la vart austriaca.

Suenter ch'il privel da lavinas è sa reducì, è dals 20 fin ils 23 d'avrigl 2009 la paraid da crap che sa chatta sur la galaria vegnida deliberada sco emprim da la crappa lucca e da la naiv. Alura è la part da mez dad 8 meters da la galaria ch'è vegnida donnegiada, vegnida sbuvada. Per las registraziuns dal territori, per giuditgar ils donns vi da l'ovra da construcziun, per decider il gener da las mesiras da reparatura e per la lavur da projectaziun sco tala èn stads a disposiziun mo paucs dis. Uschia ha la firma da construcziun locala ch'è vegnida incumbensada pudì cumenzar cun las lavurs da reparatura gia il proxim glindesdi, ils 27 d'avrigl 2009. Fin ad otg collavuraturs da l'interpresa da construcziun han lavurà - per part en duas squadras - vi da la sbuvada, vi dal far mantè, vi da l'armar e vi dal betunar la nova part parziala. Perquai ch'igl è stà difficil da cuntanscher il plazzal che sa chattava vi d'ina spunda taissa da la Val Pischöt, han ils totalmain 35 meters cubic betun stuì vegnir sgulads sin il plazzal e culads en il mantè cun l'helicopter. Resguardond il temp d'almain 7 dis ch'è necessari per ch'il betun en il mantè daventia dir, po la via da Samignun puspè vegnir averta per il traffic mesemna saira avant Ascensiun. Ils custs totals da las lavurs da reparatura vi da la galaria "Val Pischöt" importan circa 200'000 francs.

Infurmaziuns:

- Peter Stirnimann, responsabel per las medias, uffizi da construcziun bassa, tel. 081 257 37 11 u 079 291 72 75

- Reto Knuchel, schef dal mantegniment da vias/districts, uffizi da construcziun bassa, tel. 079 629 81 14

Gremi: uffizi da construcziun bassa

Funtauna: rg uffizi da construcziun bassa

19.05.2009